Na osnovu člana 10. stav (1) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2018. godinu ("Službeni glasnik BiH", broj 8/18) i člana 17. Zakona o Vijeću ministara Bosne i Hercegovine ("Službeni glasik BiH", br. 30/03, 42/03, 81/06, 76/07, 81/07, 94/07 i 24/08), na prijedlog Ministarstva civilnih poslova Bosne i Hercegovine, Vijeće ministara Bosne i Hercegovine, na 145. sjednici, održanoj 5. juna 2018. godine, donijelo je

**ODLUKU**

**O KRITERIJIMA ZA RASPORED SREDSTAVA NAMIJENJENIH ZA TEKUĆI GRANT "GRANT ZA DODJELU NOVČANIH NAGRADA ZA ZASLUŽNE I VRHUNSKE SPORTISTE MEĐUNARODNOG RAZREDA" ZA 2018. GODINU**

Član 1.

(Predmet)

Ovom odlukom utvrđuju se korisnici sredstava, kriteriji, uvjeti, način dodjele i namjena sredstava tekućeg granta "Grant za dodjelu novčanih nagrada za zaslužne i vrhunske sportiste međunarodnog razreda" za 2018. godinu.

Član 2.

(Korisnici sredstava)

Pravo na dodjelu sredstava iz člana 1. ove odluke imaju sportisti koji lično podnesu zahtjev, odnosno sportisti u čije ime zahtjev podnese matični sportski savez na osnovu javnog poziva za kategorizaciju koji raspiše Ministarstvo civilnih poslova Bosne i Hercegovine, a u skladu sa odredbama člana 6. stav (2) Pravilnika o kategorizaciji sportista na nivou Bosne i Hercegovine ("Službeni glasnik BiH", br. 52/16 i 87/16).

Član 3.

(Kriteriji za raspored sredstava tekućeg granta)

Kriteriji za dodjelu sredstava tekućeg granta "Grant za dodjelu novčanih nagrada za zaslužne i vrhunske sportiste međunarodnog razreda" za 2018. godinu su utvrđeni u odredbama člana 2. Pravilnika o kategorizaciji sportista na nivou Bosne i Hercegovine.

Član 4.

(Uvjeti i način dodjele sredstava tekućeg granta)

Sredstva tekućeg granta za "Grant za dodjelu novčanih nagrada za zaslužne i vrhunske sportiste međunarodnog razreda" za 2018. godinu raspoređuju se po kategorisanim sportistima na način i pod uvjetima kako to bude utvrđeno u Odluci Vijeća ministara Bosne i Hercegovine o visini jednokratne novčane nagrade za kategorisane sportiste, u javnom pozivu i prema proceduri kako je to utvrđeno u članu 7. Pravilnika o kategorizaciji sportista na nivou Bosne i Hercegovine.

Član 5.

(Iznos ukupnih sredstava)

Ukupna raspoloživa sredstva tekućeg granta utvrđena su Zakonom o Budžetu institucija Bosne i Hercegovine i međunarodnih obaveza Bosne i Hercegovine za 2018. godinu u iznosu od 100.000,00 KM, na poziciji Ministarstva civilnih poslova Bosne i Hercegovine - "Grant za dodjelu novčanih nagrada za zaslužne i vrhunske sportiste međunarodnog razreda" za 2018. godinu.

Član 6.

(Stupanje na snagu)

Ova odluka stupa na snagu danom donošenja i objavljuje se u "Službenom glasniku BiH".

VM broj 91/18

5. juna 2018. godine

Sarajevo

Predsjedavajući

Vijeća ministara BiH

Dr. Denis Zvizdić, s. r.